लोको पायलट की परीक्षा देने आए इन अभ्यर्थियों ने इस दौरान बसों को रोका, एक बस का कांच फोड़ा। रेलवे स्टेशन पर भी जमकर घंटों हंगामा चलता रहा। इस दौरान हालांकि भारी पुलिस बल मौजूद रहा लेकिन इन्हें कंट्रोल करने में पुलिसवालों के पसीने छूट गए। आखिरकार इन्हें बमुश्किल शांत किया गया जिसके बाद रेलवे प्रबंधन ने हुड़दंगियों से माफीनामा लिखावाया और अभ्यर्थियों के लिए चलाई विशेष ट्रेन से सभी को रवाना कर दिया। हुड़दंगियों का आरोप था, कि टीटीई ने उनके साथ मारपीट की, जब तक वह माफी नहीं मांगते तब तक ट्रेन को नहीं जाने देंगे। देश का भविष्य निखारने की चाहत लिए बिहार से इंदौर रेलवे के लोको पायलेट की परीक्षा देने आये अभ्यर्थियों ने शहर के बस स्टेंड और रेलवे स्टेशन को कुछ घंटे के लिए बंधक बनाया। जमकर हंगामा हुआ, हुड़दंगियों को रोकने में पुलिस के हाथपैर फूल गए, पुलिस की भी कलई खुल कर सामने आ गई।